अप (उपसर्गः)

पान्यथात्वे विश्लेषे ह्रासोद्धाटनवारणे ।
ईप्साव्यावृक्त्यनुत्कर्षन्यक्कारोत्प्राशमुक्तिषु ॥
प्रतिदानव्याजदोषद्रोहनिह्नवखेलने ।
चौर्यनिर्देशपूजासु वैकृत्येऽशे विपर्यये ॥

प्रयोगाः
१ अन्यथात्वे – अपवर्तते ।  
 २ विश्लेषे – अपयुज्यते ।  
 ३ ह्रासे – अपचयः ।  
 ४ उद्धाटने – अपवृत्तं द्वारम् ।  
 ५ वारणे – अपहतं पापम् ।  
 ६ ईप्सायाम् – अपेक्षते ।  
 ७ व्यावृत्तौ – अपयाति ।  
 ८ अनुत्कर्षे – अपकृष्टः ।  
 ९ न्यक्कारे – अपक्षिपति ।  
 १० उत्प्राशे – अपहसति ।  
 ११ मुक्तौ – अपवर्गः ।  
 १२ प्रतिदाने – अपायते ॠणम् ।  
 १३ व्याजे – अपदेशः ।  
 १४ दोषे – अपभाषा ।   अपवादः ।  
 १५ द्रोहे – अपराध्यति ।  अपकारः ।  
 १६ निह्नवे – अपजानीते ।  अपह्नुते ।  
 १७ खेलने – हृष्टः ॠषभः अपस्किरते ।  
 १८ चौर्ये – अपहरति ।  
 १९ निर्देशे – अपदशति ।  
 २० पूजायाम् – अपचितः  विष्णुः ।  
 २१ वैकृत्ये – अपस्कीर्णमुखः ।  
 २२ अंशे – अपस्करः ।  
 २३ विपर्यये – अपनयः ।   अपमृत्युः ।

वर्गः:उपसर्गाः
वर्गः:श्टब्स् संस्कृतसम्बद्धाः
वर्गः:न प्राप्तः संस्कृतसम्बद्धभाषानुबन्धः
वर्गः:सर्वे अपूर्णलेखाः
वर्गः:सर्वे न प्राप्ताः भाषानुबन्धाः
वर्गः:संचित्रसारमञ्जूषे योजनीये